Dan il-ktieb fih erba' novelli bi tpinġijiet mill-isbaħ tal-artista Karen Caruana u pubblikazzjoni tal-Klabb Kotba Maltin. Peress li ma kontx preżenti għall-premjazzjoni li saret l-Erbgħa 27 ta' Novembru fil-Berġa ta' Kastilja mill-Prim Ministru ta' Malta, għall-premju telgħet minfloki Karen Caruana. Ġimgħa, Sibt u Ħadd – Ivan Bugeja Storja Maqsuma – Emmanuel Psaila Din mhix logħba – Adrian Grima Il-Prinċep tal-Warda Bajda – Liliana Risiott Is-sitt aħwa – John A. Bonello Jenny u ż-żifna tal-Ħarifa – Rita Grech Sajf speċjali għal Charlene – Rita Grech F'diskors li għamel, il-Prim Ministru Joseph Muscat qal li għal din is-sena, il-Gvern żied il-fondi iddedikati għall-qasam tal-kotba. Qal li fil-preżent il-qasam tal-kotba qed jaffaċċja l-isfida tat-teknoloġija. Madankollu l-Prim Ministru qal li l-ktieb tradizzjonali xorta se jibqa' importanti. Min-naħa tiegħu, Mark Camilleri qal li l-Gvern żied l-allokazzjoni tal-fondi għall-qasam tal-kotba b'€45,000 fuq is-sena li għaddiet u esprima x-xewqa tiegħu li f'pajjiżna jkollna aktar kittieba u aktar qarrejja.